ශ්‍රී ලංකා පාසල් නෙට්බෝල් සංගමය වාර්ෂිකව සංවිධානය කරන මයිලෝ කුසලාන සමස්ත ලංකා පාසල් නෙට්බෝල් තරගාවලිය 5, 6 සහ 7 යන දිනවල මාතලේ බර්නාඩ් අලුවිහාරේ ක්‍රීඩාංගණයේදී පැවැත්වේ.නෙස්ලේ ලංකා සමාගමේ අනුග්‍රහය යටතේ මෙවර 19 වන වරටත් පැවැත්වෙන මෙම තරගාවලියේ වයස අවුරුදු 12, 14, 16 සහ 18 න් පහළ වයස් සීමා යටතේ ඒ හා බී වශයෙන් කාණ්ඩ දෙකකින් තරග පැවැත්වේ.දිවයින පුරා මධ්‍යස්ථාන 14 කදී පැවති මුල් වටයේ තරග වලදී ජයග්‍රාහී කණ්ඩායම් 214 ක් ඒ කාණ්ඩය යටතේද කුසලතා දක්වමින් සුදුසුකම් ලැබූ තවත් කණ්ඩායම් 114 ක් බී කාණ්ඩය යටතේද තරග වැදීමට නියමිතය..